Συζήτηση:Ελευσίνια Μυστήρια

message: Πολύ ωραίο άρθρο.--Diu 01:33, 28 Οκτωβρίου 2008 (UTC)
replies: text: Να σου πω την αλήθεια μου βγήκανε τα μάτια να τις βρω τις πηγές, αλλά τις βρήκα!!! --Veron 01:45, 28 Οκτωβρίου 2008 (UTC)
replies: text: : Καλύτερα να σου βγεί το μάτι παρά το όνομα (τελείως άσχετο). Ο καλογερόπουλος λογικά θα ξέρει κάτι παραπάνω έτσι ωστε να μπορεί να προσθέσει ή να επισημάνει κάτι. Άραγε είναι άρθρο ζωτικής σημασίας έτσι ώστε να του προσθέσουμε το πρότυπο;--Diu 01:49, 28 Οκτωβρίου 2008 (UTC)
replies: text: :: Προσωπικά θα το θεωρούσα, καθώς ήταν μια από τις πιο σημαντικές γιορτές στην Αρχαία Ελλάδα. Φαντάσου μέχρι τώρα είχε σαν άρθρο παρουσία σε πολλές Wikipedias, αλλά εδώ καθόλου...--Veron 01:53, 28 Οκτωβρίου 2008 (UTC)
Το άρθρο είναι φανταστικό. Έχει μόνο μια επεξεργασία και μοιάζει καλοδουλεμένο και σμιλεμένο από δεκάδες χρήστες. Η Veron έκανε φοβερή δουλειά. Λόγω του ότι είναι νέο άρθρο και δεν το έχει δει ο κόσμος θα έτεινα να το κατατάξω στην κατηγορία Γ, αλλά θα ήταν αδικία. Το βάζω ως Β. Έχω μια βασική διαφωνία με τη χρήση πολυτονικών στο κείμενο. Καλός ο σεβασμός στους Αλεξανδρινούς, αλλά τι ουσία έχουν τα πολυτονικά εδώ; Εγώ προτιμώ τα μονοτονικά, τα οποία βρίσκει και το google.--Focal Point 08:07, 28 Οκτωβρίου 2008 (UTC)
Όσον αφορά τα πολυτονικά στο άρθρο, μιας και μάλλον αναφέρεσαι στην ονομασία των ημερών και όχι στις πηγές των αρχαίων κειμένων που καταγράφονται στις παραπομπές, μπορούν να διορθωθούν. Η αλήθεια είναι ότι επειδή βρήκα τις ονομασίες αυτές από παλιό ξένο λεξικό που τις είχε έτσι ακριβώς εντός παρενθέσεων, τις μετέφερα. Ωστόσο, καθαρά για λόγους καλύτερης εύρεσης κλπ., σπεύδω να το διορθώσω! --Veron 12:35, 28 Οκτωβρίου 2008 (UTC)
Ναι αναφέρομαι σε λέξεις εντός του κειμένου, αλλά είπα να το αναφέρω πρώτα και να μην ορμήσω να τις σφαγιάσω. Καλά έκανες.--Focal Point 12:47, 28 Οκτωβρίου 2008 (UTC)
thread_title: πηγές

message: Θα πρότεινα συγχώνευση και ανακατεύθυνση του παρόντος άρθρου με το κυρίως άρθρο Ελευσίνια Μυστήρια. Έχει συμπεριληφθεί με όλες τις πληροφορίες που αναφέρονται, συν τοις άλλοις μόνο του σαν ξεχωριστό άρθρο είναι "ορφανό"...--Veron 22:14, 27 Οκτωβρίου 2008 (UTC)
replies: text: Καλημέρα, ίσως να χρήζει κάποιας διάκρισης, άλλο τα Ελευσίνια Μυστήρια που ήταν καθαρά ιερή μύηση, και άλλο η ετήσια εορτή των Μεγάλων Ελευσινίων, της ανάμνησης δηλαδή γεγονότος που γίνονταν στην Αθήνα, στην οποία αναφέρεται το παρόν άρθρο.--Templar52 05:37, 28 Οκτωβρίου 2008 (UTC)
----
thread_title: Μεταφορά από ''Συζήτηση:Άλαδε Μύσται''

message: Από πού προκύπτει ότι "Πριν από την κάθοδο των ελληνικών φυλών, τα Ελευσίνια Μυστήρια υπάγονταν στη δικαιοδοσία των προελληνικών βασιλικών οίκων της περιοχής"? Από ένα πρόχειρο ψάξιμο της επιστημονικής βιβλιογραφίας δεν βλέπω να υπάρχουν ευρήματα και πληροφορίες που παραπέμπουν σε μια περίοδο πριν από τη μυκηναϊκή. Βρήκα μόνο ότι το όνομα "Δαμάτερ" υπάρχει σε κείμενα Γραμμικής Β. Αυτός που έγραψε τα περί "προελληνικών βασιλικών οίκων" γνωρίζει κάτι σχετικό ή απλώς χρησιμοποιεί την Βικιπαίδεια για να παρουσιάσει μια δική του εκδοχή της ιστορίας? (Παρακαλούμε για αυθεντικές πηγές και αναφορές σε αρχαιολογικά ευρήματα, όχι παραπομπές σε άλλα βιβλία που απλά επαναλαμβάνουν εικασίες). — Ανυπόγραφο σχόλιο του χρήστη 84.205.228.5 (συζήτηση • συνεισφορά) 10:07, 1 Ιουνίου 2010.
replies: text: Κατά πάσα πιθανότητα αναφέρεσαι σε δικά μου γραφόμενα, μιας και το μεγαλύτερο τμήμα του παρόντος είχε αρχικά εισαχθεί σε δική μου συνεισφορά. Δεν προσπαθώ να αλλοιώσω κάποια ιστορία ή να παρουσιάσω δική μου εκδοχή. Πολύ ευχαρίστως δεκτή η όποια διόρθωση, εφόσον βοηθά στην καλύτερη τεκμηρίωση του άρθρου και την ορθότερη παρουσίασή του. --Veron 07:53, 1 Ιουνίου 2010 (UTC)
Κι εγώ δεν θυμάμαι κάπου να διάβασα για προελληνική προέλευση. Τοποθέτησα "εκκρεμεί παραπομπή" σε αυτό το σημείο και σε άλλο ενα. Διαφωνώ όμως με τον ανώνυμο ως προς την απευθείας παράθεση πηγών και ευρημάτων (αν κατάλαβα σωστά την πρότασή του), αν υποννοεί ότι θα αφήνουμε τον αναγνώστη να βγάλει τα δικά του συμπεράσματα. Ας μείνουμε σε αξιόπιστες (κατά το δυνατόν από "πρώτο χερι") δευτερογενείς πηγές, πχ ανασκαφείς ή φιλολόγους που ασχολήθηκαν με την Ελευσίνα και τα Μυστήρια.--Dipa1965 07:57, 1 Ιουνίου 2010 (UTC)
thread_title:  Εικασίες